ฮั่งเส็งปิดพุ่ง 316.46 จุด ตามตลาดหุ้นยุโรป-สหรัฐ
ฮั่งเส็งปิดพุ่ง 316.46 จุด ตามตลาดหุ้นยุโรป-สหรัฐ
25 เม.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งทะยาน 316.46 จุด หรือ 1.31% ปิดวันนี้ที่ 24,455.94 จุด ขานรับการพุ่งขึ้นของตลาดหุ้นยุโรปและตลาดสหรัฐเมื่อคืนนี้ หลังจากนายเอมมานูเอล มาครอง ผู้สมัครสายกลางพรรคอิสระ และเป็นอดีตรัฐมนตรีว่าการกระทรวงเศรษฐกิจ ได้รับชัยชนะด้วยคะแนนสูงสุดในการเลือกตั้งประธานาธิบดีฝรั่งเศสรอบแรก ซึ่งช่วยให้ตลาดคลายความวิตกกังวลว่า ฝรั่งเศสจะถอนตัวออกจากการเป็นสมาชิกสหภาพยุโรป